
Fred Dretske tudatosságkoncepciójáról

Tanulmányomban arra vállalkoztam, hogy bemutassam Fred Dretske tudatosságfogalmát. A dretske-i tudatosság alapját egy másik elméletből eredeztethetjük. Dretske a rosenthal-i magasabb-rendű gondolat elméletének felépítéséből bontakoztatja ki saját rendszerét. Ez természetesen nem azt jelenti, hogy a két tudatossáfogalom felépítése ugyanolyan lenne, pusztán csak annyit mond, hogy a dretske-i elmélet alapjaiban megtalálhatóak a magasabb-rendű gondolat elméletének egyes részei. Dolgozatomban arra teszek kísérletet, hogy rekonstruáljam a dretske-i tudatosságfogalmat úgy, hogy rávilágítok azokra a részekre, ahol a két elmélet között párhuzamot lehet vonni.



